Vladimirus Vavilov

Vladimirus Theodori filius Vavilov  (Russice: Владимир Фёдорович Вавилов, tr. Vladimir Fëdorovič Vavilov; Leninopoli natus die 5 Maii 1925; ibidem mortuus cancris pancreatici causa die 11 Martii 1973) fuit citharae atque testudinis psaltes et compositor Sovieticus. Tempore vitae suae solum ut psaltes notus erat. Anno 1970 phonodiscum musicae pro testudine ("Лютневая музыка XVI—XVII веков") publicavit. Quum compositores varii Europae Occidentalis saeculorum sedecimi septindecimique ut creatores operum musicalium phonodisci illius declarabatur, dein autem Vladimirus Vavilov ipse ut auctor fere omnium operum illorum (quorum clarissimum est "Город золотой", i.e. 'Urbs aurea', compositore ac testudinis psalte saeculi sedecimi Francisco Canova Mediolanensi auctore declarato) enucleatus est.Vavilov, ut filia eius explicavit, se non satis clarum esse putavit, ut phonodiscum cum operibus sub nomine suo in lucem edere, ergo pro hac re nominibus clarorum compositorum temporis prisci utebatur (quum ipse fortasse ignotus maneat, sed musica eius fiat nota).  

 Nota 

 Nexus externi 

Pagina de Vladimiro Theodori f. Vavilov Lexici encyclopaedici biographici illustrati 

Categoria:Compositores Russiae
Categoria:Incolae Petropolis
Categoria:Incolae Unionis Sovieticae
Categoria:Musici Russiae